recursal/SuperWikiNEXT-32B huggingface dataset:
Kos Minar#793 at 12 mile on Agra-Fatehpur Sikri Road section of National Highway 21
**আগ্রা জেলা**; (হিন্দি: आगरा जिला, প্রতিবর্ণী. **আগরা জিলা**) ভারতের উত্তরপ্রদেশ রাজ্যের ৭৫ টি জেলার মধ্যে অন্যতম একটি জেলা। ঐতিহাসিক আগ্রা শহরে এই জেলার সদর দপ্তর অবস্থিত। জেলাটি আগ্রা বিভাগের অন্তর্গত।

ভৌগোলিক অবস্থান
---------------

আগ্রা জেলার উত্তরে রয়েছে মথুরা জেলা, দক্ষিণে রাজস্থানের ঢোলপুর জেলা, পূর্ব দিকে ফিরোজাবাদ জেলা এবং পশ্চিমে রাজস্থানের ভরতপুর জেলা। জেলাটির মোট আয়োতন ৪,০২৭।

বিভাগ
-----

আগ্রার জেলায় ৬ টি তালুক রয়েছে। তালুকগুলি হল এটমপুর, আগ্রা, কিরাওলি, খড়গড়, ফতেহাবাদ ও বাহ। জেলা সদর হল আগ্রা শহর। এই জেলায় ১৫ টি ব্লক রয়েছে, যথা- এটাদপুর, খাঁদৌলি, শমশাবাদ, ফাতেহাবাদ, জগনার, খেরগড়, সাইয়াইন, আখেননার, আকলা, বিছপুরি, ফতেহপুর সিড়ি, বারৌলি আহির, বাহ, পিনহাট ও জয়তপুর কালান। [2]

এই বিভাগে ৩ টি লোকসভা নির্বাচনী এলাকার য়েছে। লোকসভা নির্বাচনী এলাকাগুলি হল জলেশ, ফিরোজাবাদ এবং আগ্রা। জেলায় ৯ টি বিধানসভা কেন্দ্র রয়েছে। এই ৯ টি বিধানসভা কেন্দ্র হল- বাহ, ফাতেহাবাদ, ইটমদপুর, দয়াল বাগ, আগড়া ক্যান্টনমেন্ট, আগরা পূর্ব, আগরা পশ্চিম, খেরগড় এবং ফতেহপুর সিড়ি।

জনসংখ্যার উপাত্ত
----------------



| আগ্রা জেলার ধর্ম |
| --- |
| ধর্ম |  | শতাংশ |
| হিন্দুধর্ম |    | ৮৮.৭৭% |
| ইসলাম |    | ৯.৩১% |
| শিখ ধর্ম |    | ০.২৭% |
| জৈনধর্ম |    | ০.৪৯% |
| খ্রিস্টধর্ম |    | ০.২৩% |
| বৌদ্ধধর্ম |    | ০.০৯% |
| অন্যান্য† |    | ০.৮৩% |

২০১১ সালের আদমশুমারি অনুসারে আগ্রা জেলার জনসংখ্যা ৪৩,৮০,৭৯৩ জন, যা মালদ্বীপ  বা মার্কিন যুক্তরাষ্ট্রের কেনটাকির রাজ্যের সমান। জেলাটি জনসংখ্যার হিসাবে ভারতের মধ্যে ৪১ তম স্থান পেয়েছে (মোট ৬৪০ টির মধ্যে)। জেলার জনসংখ্যার ঘনত্ব (২৮১০ জন/বর্গ মাইল) ১,০৪৮ জন/প্রতি বর্গ কিলোমিটার। আগ্রারা জেলায় হিন্দুরা ৮৮.৭৭% এবং মুসলমানরা ৯.৩০%। ২০০১-২০১১ দশকে জেলাটির জনসংখ্যা বৃদ্ধির হার ছিল ২১%। আগ্রা জেলায় প্রতি ১০০০ পুরুষ প্রতি নারীর সংখ্যা ৮৫৯ জন এবং সাক্ষরতার হার ৬৯.৪৪%।

ভাষাসমূহ
--------

এই জেলার মানুষ ব্রজ ভাষায় কথা বলেন। এই ভাষাটিকে হিন্দি ভাষার অন্তর্গত একটি গ্রামীণ ভাষা হিসাবে ধরা হয়, যা উত্তরপ্রদেশের মথুরা ও আগ্রার এবং রাজস্থানের ধৌলপুর ও ভারতপুর জেলা নিয়ে গঠিত ব্রজ অঞ্চলের প্রধান ভাষা। এটি গঙ্গা-যমুনা দোয়াব অঞ্চলের কেন্দ্রীয় প্রান্তের অন্যতম প্রধান ভাষা।

তথ্যসূত্র
---------

1. 1 2 3 4 5 6 7 8  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Moldova 4,314,377 July 2011 est.
3. ↑  "2010 Resident Population Data"। U. S. Census Bureau। ২০১০-১২-২৫ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Kentucky 4,339,367
4. ↑  "Muslim growth outsmarts Hindus for the first time in Mughal city Agra"।

বহিঃসংযোগ
---------
**অবচয়** (ইংরেজি: Depreciation) বলতে ব্যবহারজনিত কারণে সম্পত্তির মূল্য অবনতিকে বলে। হিসাববিজ্ঞানের মিলকরণ নীতি অনুসারে অবচয় ধার্য করা হয়। অবচয় হল সম্পত্তি ব্যবহারের বার্ষিক চার্জ। এটি ধার্যের ফলে সম্পত্তি ও মালিকানা সত্ত্ব হ্রাস পায়। অবচয় ধার্য না করলে সম্পত্তি ও মালিকানা সত্ত্ব বেশি দেখানো হয়।

পৃথিবীর বিভিন্ন দেশে বিভিন্ন ভাবে অবচয় গণনা করা হয়ে থাকে। তার মধ্যে জনপ্রিয় পদ্ধতি গুলো হচ্ছে নির্দিষ্ট শতাংশ পদ্ধতি, সরল রৈখিক পদ্ধতি, ক্রমহ্রাসমান জের পদ্ধতি, উৎপাদন ঘণ্টা পদ্ধতি ইত্যাদি। উদাহরণ, এক ব্যক্তি ১,০০০০০ টাকা দিয়ে একটি বাইক কিনলো। বাইকের অবচয় ১০% ধরা হলে, এক বছর পরে ঐ বাইকের সমাপনী মূল্য দাঁড়াবে ৯০০০০টাকা (১০০০০০X১০%=১০০০০টাকা, আবার ১০০০০০-১০০০০=৯০০০০টাকা)। এক বছরে ঐ বাইকের অবচয় খরচ ১০,০০০টাকা।

তথ্যসূত্র
---------

1. ↑  Raymond H. Peterson (২০০২)। *Accounting for Fixed Assets* (ইংরেজি ভাষায়)। John Wiley and Sons, Inc.।

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* ইউক্রেন
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
এই নিবন্ধটি অঞ্চল সম্পর্কে। দেশ-বিষয়ক নিবন্ধের জন্য অস্ট্রেলিয়া দেখুন। ভাষা বিষয়ক নিবন্ধের জন্য অস্ট্রো-এশীয় ভাষাসমূহ দেখুন।মহাদেশ বিষয়ক নিবন্ধের জন্য অস্ট্রেলিয়া (মহাদেশ) দেখুন।অস্ট্রালেশিয়া
ওশেনিয়ার বিভিন্ন অঞ্চল: নিউজিল্যান্ড একই সাথে অস্ট্রেলেশিয়া ও পলিনেশিয়ার অন্তর্গত। অনেকসময় মেলানেশিয়ার কিছু অংশ বা পুরোটাই অস্ট্রালেশিয়ার অংশ হিসেবে বিবেচিত হয়।
**অস্ট্রেলেশিয়া** (ইংরেজি- Australasia) একটি প্রশান্ত মহাসাগরীয় ভৌগোলিক অঞ্চল। অস্ট্রেলিয়া, নিউজিল্যান্ড, নিউ গিনি ও তৎসংলগ্ন কিছু প্রশান্ত মহাসাগরীয় দ্বীপপুঞ্জ নিয়ে অস্ট্রেলেশিয়া অঞ্চলটি গঠিত। অঞ্চলটি ওশেনিয়া মহাদেশের অন্তর্গত। শব্দটি সর্বপ্রথম ১৭৫৬ সালে শার্ল দি ব্রসি কর্তৃক ব্যবহৃত হয়; তার *Histoire des navigations aux terres australes* নামক বইয়ে। শব্দটির আক্ষরিক অর্থ *এশিয়ার দক্ষিণ প্রান্ত* (লাতিন: *অস্ট্রাল* = দক্ষিণ প্রান্ত)। অস্ট্রালেশিয়া, পলিনেশিয়া ও মাইক্রোনেশিয়া হতে পৃথক। এটি ভারতের সাথে একই ইন্দো-অস্ট্রেলীয় পাতের উপর অবস্থিত।

বহিঃসংযোগ
---------

 উইকিমিডিয়া কমন্সে Australasia সম্পর্কিত মিডিয়া দেখুন।

তথ্যসূত্র
---------

1. ↑  "Australasia"। Encyclopædia Britannica Eleventh Edition। ২০০৭-০২-২১ তারিখে মূল থেকে আর্কাইভ করা। সংগ্রহের তারিখ ২০০৯-০৪-১০।

| * দে
* স
বিশ্বের অঞ্চলসমূহ (মূলত জাতিসংঘের ভৌগোলিক শ্রেণীবিভাজন অনুযায়ী) |
| --- |
| 

|  |  |  |  |  |  |  |
| --- | --- | --- | --- | --- | --- | --- |
| আফ্রিকার অবস্থান | **আফ্রিকা** | * উত্তর
	+ মধ্যপ্রাচ্য
* সাহারা-নিম্ন
	+ মধ্য
	+ দক্ষিণ
	+ পশ্চিম
	+ পূর্ব
 |  | Location of Oceania | **ওশেনিয়া** | * অস্ট্রেলেশিয়া
	+ অস্ট্রেলিয়া
* মেলানেশিয়া
* মাইক্রোনেশিয়া
* পলিনেশিয়া
 |
|
| আমেরিকাসের অবস্থান | **আমেরিকা** | * উত্তর
	+ উত্তরাঞ্চলীয়
	+ মধ্য
	+ ক্যারিবীয় অঞ্চল
* দক্ষিণ
* ইঙ্গ
* লাতিন
 |  | Location of the Polar regions | **মেরু অঞ্চলসমূহ** | * সুমেরু অঞ্চল
* অ্যান্টার্কটিকা
 |
| Location of Asia | **এশিয়া** | * মধ্য
* পূর্ব
* উত্তর
* দক্ষিণ-পূর্ব
* দক্ষিণ
* পশ্চিম
	+ মধ্যপ্রাচ্য
 |  | Oceans of the world | **মহাসাগর** | * বিশ্ব
* উত্তর
* আটলান্টিক
* ভারতীয়
* প্রশান্ত
* দক্ষিণ
 |
| ইউরোপের অবস্থান | **ইউরোপ** | * উত্তর
* দক্ষিণ
* পূর্ব
* পশ্চিম
* মধ্য
* দক্ষিণ-পূর্ব
	+ মধ্যপ্রাচ্য
 |  | বিশ্বের সমুদ্র | **সাগর** | * সাগরসমূহের তালিকা
 |

 |
| 
সম্পর্কিত
বিশ্বের মহাদেশসমূহ
সাগরসমূহের তালিকা
প্রাকৃতিক পৃথিবী
 |
১.২ পাউন্ড এম১১২ ডিমোলিশন চার্জ, ভেতরে রয়েছে সি-৪ বিস্ফোরক। নিম্নমানের অস্ত্র ও গোলাবারূদ ধ্বংস করে ফেলার জন্য ব্যবহার করা হচ্ছে।
**আঘাত সংবেদনশীলতা** (ইংরেজি: Shock sensitivity), হচ্ছে কোনো বিস্ফোরক বা রাসায়নিক যৌগের, সংঘর্ষ বা বিস্ফোরণের ফলে হঠাৎ প্রয়োগকৃত সংকোচনের প্রতি সংবেদনশীলতার তুলনামূলক পরিমাপ। বিস্ফোরক বা রাসায়নিক যৌগের ক্ষেত্রে আঘাত সংবেদনশীলতা নির্ণয় করা হয়। এটির উদ্দেশ্য কোনো বিস্ফোরকের নিরাপত্তা পরীক্ষা করা। এই কারণে কোনো পদার্থ ব্যবহারের সময় পদার্থের আঘাত সংবেদনশীলতা নির্ণয় করা প্রয়োজন। আঘাত সংবেদনশীলতা নির্ণয়ে বিভিন্ন প্রকার পরীক্ষা ও ফলাফল নির্ণয়ে বিভিন্ন প্রকার সূচক ব্যবহৃত হয়। এদের মধ্যে সবচেয়ে প্রচলিত পরীক্ষাটি হচ্ছে **রটার ইমপ্যাক্ট টেস্ট**, যার ফলাফল ব্যাখ্যা করা হয় Fol নামে। Fol (ফল্‌) হচ্ছে ইংরেজি- Figure of Insensitivity, অর্থাৎ বা অসংবেদনশীলতার চিত্র। প্রচলিত পদ্ধতিতে সংঘর্ষ পরীক্ষায় কমপক্ষে আরো ৪টি পরীক্ষা করা হয়, এবং বিস্ফোরণের আঘাত সংবেদনশীলতা পরিমাপে বিভিন্ন রকমের "গ্যাপ টেস্ট" করা হয়। "জুলিয়াস-পিটারস কেজি" নামের একটি উল্লেখযোগ্য জার্মান প্রতিষ্ঠান এসকল পরীক্ষার জন্য প্রয়োজনীয় পরীক্ষণ সরঞ্জাম প্রস্তুত করে।

শক-সংবেদনশীল উপকরণগুলি একটি শীতল, শুষ্ক জায়গায় সংরক্ষণ করা উচিত এবং তাপ এবং শক থেকে রক্ষা করা উচিত।

তথ্যসূত্র
---------

1. ↑  "Shock Sensitive Chemicals"। *Office of Environmental Health and Safety* (ইংরেজি ভাষায়)। সংগ্রহের তারিখ ২০২৩-০৮-১৪।
**নেভিলে অ্যান্থনি মাসকারেনহাস** (ইংরেজি: Neville Anthony Mascarenhas; ১০ জুলাই ১৯২৮ - ৬ ডিসেম্বর ১৯৮৬) দক্ষিণ এশিয়ার বিশিষ্ট সাংবাদিক ও লেখক ছিলেন। তার পুরো নাম **নেভিল অ্যান্থনি ম্যাসকারেনহাস**। তিনি ভারতের গোয়ায় জন্মগ্রহণ করেন এবং পড়াশোনা করেন পাকিস্তানের করাচিতে। ১৯৭১ সালে বাংলাদেশের স্বাধীনতা যুদ্ধ চলাকালীন সময় তিনি বাংলাদেশে সংঘটিত গণহত্যা ও অন্যান্য ঘটনা পর্যবেক্ষণপূর্বক বিশ্ববাসীর কাছে সর্বপ্রথম উন্মোচিত করেন। এ নিয়ে আন্তর্জাতিক সংবাদমাধ্যমে লিখেন যা বাংলাদেশের প্রকৃত অবস্থা সম্পর্কে বিশ্ববাসীকে সচেতন করে তুলতে সাহায্য করেছিল। এ বিষয় নিয়ে তিনি বইও লিখেছেন। তিনি ব্রিটেনের দ্য সানডে টাইমস পত্রিকায় ১৪ বছর কাজ করার পর ফ্রিল্যান্স সাংবাদিক হিসেবে জীবন অতিবাহিত করেন।

ব্যক্তি জীবন
------------

জন্মসূত্রে মাসকারেনহাস ভারতীয় গোয়ানিজ খ্রিস্টান। তার জন্ম তৎকালীন ব্রিটিশ ভারতের গোয়া এলাকায়। তবে বসবাস করেছেন পাকিস্তানের করাচিতে। "*ইয়ন মাসকারেনহাস"* নামের এক রমণীকে বিয়ে করেন তিনি। তাদের সংসারে পাঁচ সন্তান রয়েছে। ১৯৮৬ সালের ৬ই ডিসেম্বর তিনি হৃদরোগে আক্রান্ত হয়ে ইংল্যান্ডের লন্ডনে শেষনিশ্বাস ত্যাগ করেন।

কর্মজীবন
--------

১৯৪৭ সালে করাচিতে সাংবাদিকতা পেশায় যোগ দেন। তার প্রথম কর্মস্থল ছিল রয়টার্স। ১৯৪৯ থেকে ১৯৫৪ সাল পর্যন্ত পাকিস্তান সংবাদ সংস্থা, এপিপি, নিউইয়র্ক টাইমস এবং টাইম/লাইফ সাপ্তাহিকের সংবাদদাতা ছিলেন। ১৯৬১ সাল থেকে ১৯৭১ সালের মে মাস পর্যন্ত *দ্য মর্নিং নিউজ*-এ কর্মরত ছিলেন; প্রথমে চিফ রিপোর্টার এবং পরে সহ-সম্পাদক হিসেবে। ১৯৭১ সালের এপ্রিল মাসে তিনি বাংলাদেশের রাজধানী ঢাকায় যান এবং গণহত্যার তথ্যাদি সংগ্রহ করেন। ঢাকা থেকে লন্ডনে পালিয়ে গিয়ে এসব তথ্যাদি ১৩ জুন, ১৯৭১ তারিখে সানডে টাইমস পত্রিকায় প্রকাশ করেন। অতঃপর তার বিখ্যাত প্রতিবেদনে পাকিস্তানি সেনাবাহিনীর নির্মম গণহত্যার খবর সারা বিশ্বে ছড়িয়ে পড়ে যা পরবর্তীকালে বিশ্ববিবেককে নাড়িয়ে দেয়ার ক্ষেত্রে অত্যন্ত গুরুত্বপূর্ণ ভূমিকা রাখে। এছাড়া তিনি উপমহাদেশের বিভিন্ন ঘটনা অন্তরঙ্গভাবে প্রত্যক্ষ করে সেগুলো নিয়ে বস্তুনিষ্ঠভাবে লিখে গেছেন।

রচনাবলী
-------

বাংলাদেশের স্বাধীনতা যুদ্ধের ওপর লেখা তার দুটি বিখ্যাত গ্রন্থ হলো -

* ১৯৭২ খ্রিষ্টাব্দে প্রকাশিত *দ্য রেপ অব বাংলাদেশ* (বাংলাদেশের ধর্ষণ)
* ১৯৮৬ খ্রিষ্টাব্দে প্রকাশিত *বাংলাদেশ: রক্তের ঋণ*

আরও দেখুন
---------

* লরেন্স লিফশুলৎস

তথ্যসূত্র
---------

1. ↑  Veenhoven, Willem Adriaan; Samenlevingen, Stichting Plurale (১৯৭৬)। *Case Studies on Human Rights and Fundamental Freedoms: A World Survey*। Vol. 5। BRILL। পৃষ্ঠা 239। আইএসবিএন 90-247-1779-5।
2. ↑  *অ্যান্থনি মাসকারেণহাস প্রণীত দ্যা রেইপ অফ বাংলাদেশ* - অনুবাদ করেছেন রবীন্দ্রনাথ ত্রিবেদী; পপুলার পাবলিশার্স থেকে প্রকাশিত। এই বইয়ের ব্যাক কাভার থেকে জীবনীটা সংগ্রহ করা হয়েছে।
3. ↑  "Bangladesh war: The article that changed history", Mark Dummett
4. ↑  Bangladesh war: The article that changed history
5. ↑  ""Our Foreign Friends" লেখক Mahtabul Alam Siddique"। ২৮ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৪।
6. ↑  "অ্যান্থনি ম্যাসকারেনহাসের দুটি বই"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৪।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* গ্রিস
* নেদারল্যান্ডস

 |
| অন্যান্য | 
* সুডক (ফ্রান্স)
	+ ১

 |
**অ্যান্থনি ডুয়েন ম্যাকি** (জন্ম সেপ্টেম্বর ২৩, ১৯৭৮) হলেন একজন মার্কিন অভিনেতা যিনি বিভিন্ন চলচ্চিত্র, টেলিভিশন ধারাবাহিক এবং ব্রডওয়ে ও অফ-ব্রডওয়ে নাটকে অভিনয় করেন। নাটকগুলির মধ্যে রয়েছে *মা রেইনিস ব্ল্যাক বটম*, *ড্রায়নিং ক্রো*, *ম্যাকরিলি*, *অ্যা সোলজার্স প্লে* এবং কার্ল হ্যানকক রুক্সের *টক* এবং *টক*-এর জন্য তিনি ২০০২ সালে একটি ওবি পুরস্কার অর্জন করেন।

২০০২ সালে, এমিনেম-এর অভিষেককৃত চলচ্চিত্র ৮ মাইল-এ অন্তর্ভুক্ত ছিলেন। *ব্রাদার্স টু ব্রাদার্স*-এ তার ভূমিকায় শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কারে মনোনীত হন। তার দ্বিতীয় মনোনয়ন ছিল *দ্য হার্ট লকার*-এ তার ভূমিকার জন্য ২০০৯ সালে শ্রেষ্ঠ অভিনেতা বিভাগে ইন্ডিপেন্ডেন্ট স্পিরিট পুরস্কার।

তিনি মার্ভেল সিনেম্যাটিক ইউনিভার্সে ফ্যালকন হিসেবে তার ভূমিকার জন্য বিশ্বব্যাপী স্বীকৃতি লাভ করেন। তিনি এই ভূমিকায় *ক্যাপ্টেন আমেরিকা: দ্য ফার্স্ট অ্যাভেঞ্জার্স* (২০১৪) চলচ্চিত্রে আবির্ভাব হন এবং পরবর্তীতে *অ্যাভেঞ্জার্স: এজ অব আলট্রন* (২০১৫), *অ্যান্ট-ম্যান* (২০১৫), *ক্যাপ্টেন আমেরিকা: সিভিল ওয়ার* (২০১৬), *অ্যাভেঞ্জার্স: ইনফিনিটি ওয়ার* (২০১৮) এবং *অ্যাভেঞ্জার্স: এন্ডগেম* (২০১৯)-এর পাশাপাশি আসন্ন ডিজনি+-একচ্ছত্র সীমিত ধারাবাহিক *দ্য ফ্যালকন এন্ড দ্য উইন্টার সোলজার*-এ অভিনয় করেন।

২০১৬ সালের মে মাসে, তিনি এইচবিও-এর টিভি চলচ্চিত্র *অল দ্য ওয়ে*-এ সহ-অভিনয় করেছেন এবং ২০২০ সালে নেটফ্লিক্সের *আল্টার্ড কার্বন*-এর দ্বিতীয় মৌসুমে আবির্ভূত হবেন।

তথ্যসূত্র
---------

1. ↑  Mandell, Jonathan (ফেব্রুয়ারি ২৩, ২০০৩)। "SPRING THEATER: PERFORMANCE; Class Clown Makes Good, Quietly"। *The New York Times*। সংগ্রহের তারিখ মার্চ ৩০, ২০১৩।
2. ↑  Louie, Rebecca (৬ আগস্ট ২০০৬)। "Anthony Mackie goes full tilt in 'Half Nelson'"। *NY Daily News*। ৭ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৬।
3. ↑  Gajewski, Josh (ডিসেম্বর ২২, ২০০৬)। "Up & Comers: Meet Anthony Mackie"। *Bangor Daily News*। পৃষ্ঠা 12। সংগ্রহের তারিখ মার্চ ৩০, ২০১৩।
4. ↑  Maxwell, Erin; Jones, Michael (ডিসেম্বর ২, ২০০৮)। "Film trio feel the Spirit"। *Variety*।

বহিঃসংযোগ
---------


উইকিমিডিয়া কমন্সে **অ্যান্থনি ম্যাকি** সংক্রান্ত মিডিয়া রয়েছে।

* ইন্টারনেট মুভি ডেটাবেজে অ্যান্থনি ম্যাকি (ইংরেজি)
* ফেইনবার্গ, স্কট (ফেব্রুয়ারি ৩, ২০০৭)। "The Best Actor You Haven't Heard of (Yet)"। *এন্ড দ্য উইনার ইস*। মে ১৫, ২০০৯ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৮, ২০১১।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| অন্যান্য | 
* সুডক (ফ্রান্স)
	+ ১

 |
**অস্মিতা চালিহা** (জন্ম ১৮ই অক্টোবর ১৯৯৯) একজন ভারতীয় ব্যাডমিন্টন খেলোয়াড়। অস্মিতার জন্ম ও বেড়ে ওঠা আসামের গুয়াহাটিতে। তিনি সাত বছর বয়সে ব্যাডমিন্টন খেলা শুরু করেন, এবং ইন্দোনেশিয়ান কোচ এডউইন ইরিয়াওয়ান এবং ভারতের সুরঞ্জন ভোবোরার অধীনে আসাম ব্যাডমিন্টন একাডেমিতে প্রশিক্ষণ নেন। এছাড়া এশিয়ান গেমসের জন্য পুলেলা গোপীচাঁদের অধীনেও প্রশিক্ষণ নেন তিনি। চালিহা ভারতের জাতীয় জুনিয়র দলের অংশ ছিলেন যেটি ২০১৭ বিশ্ব এবং এশিয়ান জুনিয়র চ্যাম্পিয়নশিপে প্রতিদ্বন্দ্বিতা করেছিল।  তিনি ইন্দোনেশিয়ায় ২০১৮ এশিয়ান গেমসের জন্য ভারতীয় দলের অংশ হওয়ার জন্য নির্বাচিত হয়েছিলেন।  মহিলাদের একক ইভেন্টে ২০১৮ দুবাই আন্তর্জাতিক চ্যালেঞ্জে চালিহা তার প্রথম সিনিয়র আন্তর্জাতিক শিরোপা জিতেছেন।  তিনি ২০১৯ দক্ষিণ এশিয়ান গেমসে মহিলাদের একক এবং দলগত ইভেন্টে স্বর্ণপদক বিজয়ী ছিলেন।

অর্জন
-----

### দক্ষিণ এশিয়ান গেমস

*মহিলাদের একক*

| বছর | ভেন্যু | প্রতিপক্ষ | স্কোর | ফলাফল |
| --- | --- | --- | --- | --- |
| ২০১৯ | ব্যাডমিন্টন কভার্ড হল, পোখরা, নেপাল | ভারত গায়ত্রী গোপীচাঁদ | ২১-১৮, ২৫-২৩ | সোনা **সোনা** |

### বিডাবিউএফ আন্তর্জাতিক চ্যালেঞ্জ/সিরিজ (2টি শিরোপা)

*মহিলাদের একক*

| বছর | টুর্নামেন্ট | প্রতিপক্ষ | স্কোর | ফলাফল |
| --- | --- | --- | --- | --- |
| ২০১৮ | টাটা ওপেন ইন্ডিয়া ইন্টারন্যাশনাল | ভারত বৃশালী গুম্মাদি | 21-16, 21-13 | ১**বিজয়ী** |
|
| ২০১৮ | দুবাই ইন্টারন্যাশনাল | দক্ষিণ কোরিয়া</img> জিওন জু-ই | 21-19, 21-15 | ১ **বিজয়ী** |

তথ্যসূত্র
---------

1. ↑  Das, Ria (১৬ আগস্ট ২০১৮)। "#WomenAtAsiad: Meet The Left-handed Shuttler Ashmita Chaliha"। SheThePeople.TV। সংগ্রহের তারিখ ২১ নভেম্বর ২০১৮।
2. ↑  "Asian Games 2018: Here's the list of Indian squads"। Mumbai Mirror। ২৬ জুলাই ২০১৮। সংগ্রহের তারিখ ২৭ জুলাই ২০১৮।
3. ↑  "Guwahati girl Ashmita Chaliha wins Dubai International Badminton Challenge"। G Plus। ১৯ নভেম্বর ২০১৮। সংগ্রহের তারিখ ২১ নভেম্বর ২০১৮।
4. ↑  "SAG 2019: Siril, Ashmita lead India to 6 badminton golds"। *www.outlookindia.com*। ৬ ডিসেম্বর ২০১৯। ১০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৯।

বহিঃসংযোগ
---------

* অস্মিতা চালিহা
**অবনী বাড়ি আছো** শক্তি চট্টোপাধ্যায় রচিত বারো পঙ্‌ক্তির রসোত্তীর্ণ কবিতা। এটি তার *ধর্মে আছো জিরাফেও আছো* কাব্যগ্রন্থের অন্তর্গত যা ১৯৬৫ সালের অক্টোবরে (আশ্বিন ১৩৭২ বঙ্গাব্দ) বীক্ষণ প্রকাশ ভবন কর্তৃক প্রকাশিত হয়। কবিতাটি পাঠকপ্রিয়, বহুল প্রচারিত এবং আবৃত্তির কবিতা হিসেবে ব্যপক পরিচিত।

আগস্ট ১৯৭৩ সালে শক্তি চট্টোপাধ্যায় *অবনী বাড়ি আছো* শিরোনামে একটি উপন্যাস প্রকাশ করেন।

গঠন
---

কবিতাটি পাঁচ মাত্রার মাত্রাবৃত্ত ছন্দে রচিত।

দুয়ার এঁটে / ঘুমিয়ে আছে / পাড়া ৫+৫+২  

কেবল শুনি / রাতের কড়া / নাড়া ৫+৫+২  

‘অবনী বাড়ি / আছো?’ ৫+২

বিবরণ
-----

শক্তি চট্টোপাধ্যায়

> বৃষ্টি পড়ে এখানে বারোমাস  
> 
> এখানে মেঘ গাভীর মতো চরে  
> 
> পরাঙ্মুখ সবুজ নালিঘাস  
> 
> দুয়ার চেপে ধরে–  
> 
> ‘অবনী বাড়ি আছো?’
> 
> 

*অবনী বাড়ি আছো* কবিতাটি এক বর্ষামুখর রাতের কবিতা, যেখানে কবি নিজেকেই অবনী চরিত্র রূপে প্রকাশ করেছেন। তবে এ কবিতা রচনা প্রসঙ্গে শক্তি বলেছেন, নির্জন বাড়িতে মহুয়ার বোতলকে সঙ্গী করে কবি যখন সামনে মেঘদূত মালাকে দেখলেন তখন তার মনে হলো অসংখ্য গরু যেন যাত্রা করেছে। মেঘেরা গাভির মতো চড়ে বেড়াচ্ছে। অবনী দুয়ার এঁটে ঘুমিয়েছে, কে বা কারা যেন তার দরজার কড়া নাড়ছে। কে যেন তাকে ডাকছে আয় আয়। অবনী যেতে চায় নি। অবনী বলছে তুমি আমায় ডাকছো আমি চলে যেতে পারি। কিন্তু কেনো যাবো? আমারতো একটা ছোটো শিশুসন্তান রয়েছে, ওর মুখ ধরে চুমু খাবো। এই যে পারিবারিক মায়া-মমতা কবিকে আষ্টেপৃষ্ঠে বেঁধে রাখতে চাইছে।

পরক্ষণেই হয়ত কবি আবার বুঝতে পারলেন যে, সে ইচ্ছে করলেই থাকতে পারবে না। চলে তার যেতে হবে। কোনো মমতার বন্ধন সন্তানের লাবণ্যময় মুখ তাকে আঁকড়ে রাখতে পারবে না। এ সব ভেবে কবি আবার বললেন, আমি যাবো কিন্তু এখনি যাবো না।

জনপ্রিয় সংস্কৃতিতে
-------------------

২০১৭ সালের আগস্টে কবিতাটি অবলম্বনে একই নামে একটি সঙ্গীত প্রকাশিত হয়।

তথ্যসূত্র
---------

1. 1 2 3 4 5  তরুণ মুখোপাধ্যায়। *দশক পঞ্চাশ ও তিন কবি*। পারুল প্রকাশনী প্রাইভেট লিমিটেড। আইএসবিএন 9789386708540। সংগ্রহের তারিখ এপ্রিল ২৪, ২০১৮।
2. ↑  শক্তি চট্টোপাধ্যায় (১৯৬৫)। *ধর্মে আছ জিরাফেও আছ*। আইএসবিএন 9789384992347। সংগ্রহের তারিখ এপ্রিল ২৪, ২০১৮। [*স্থায়ীভাবে অকার্যকর সংযোগ*]
3. ↑  শক্তি চট্টোপাধ্যায় (অক্টোবর ১৯৬৫)। "Abani, are you home?" [অবনী বাড়ি আছো?]। *parabaas.com* (ইংরেজি ভাষায়)। বীক্ষণ প্রকাশ ভবন। সংগ্রহের তারিখ এপ্রিল ২৪, ২০১৮।
4. ↑  সমীর সেনগুপ্ত (সম্পাদক)। "শক্তি চট্টোপাধ্যায়-এর গ্রন্থপঞ্জি / ধর্মে আছো জিরাফেও আছো"। *parabaas.com* (অনলাইন)। পরবাস। সংগ্রহের তারিখ এপ্রিল ২৮, ২০১৮।
5. ↑  *অবনী বাড়ি আছো*, লাইন ৫-৯, ধর্মে আছ জিরাফেও আছ, ১৯৬৫
6. ↑  "শক্তিমান শক্তি চট্টোপাধ্যায়"। *দৈনিক জনকন্ঠ*। সংগ্রহের তারিখ ২০ এপ্রিল ২০১৮।
7. ↑  গ্লিটজ প্রতিবেদক (১১ আগস্ট ২০১৭)। "তরুণের গানে শক্তি'র 'অবনী বাড়ি আছো?'"। বিডিনিউজ টোয়েন্টিফোর ডটকম। ১২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ এপ্রিল ২৫, ২০১৮।
**অ্যাপসুমো** (ইংরেজি: AppSumo) হল ডিজিটালি বিক্রয়যোগ্য পণ্য এবং অনলাইন সেবার একটি দৈনিক ডিল এর ওয়েবসাইট।  অ্যাপসুমো ২০১০ সালের মার্চ মাসে সিরিয়াল অনলাইন উদ্যোক্তা নোয়াহ কাগান দ্বারা প্রতিষ্ঠিত হয়েছিল।

অপারেশন
-------

প্রাথমিকভাবে, অ্যাপসুমো মূলত ডিজিটাল টুলের উপর দৃষ্টি নিবদ্ধ করে, যেমন SaaS অ্যাপ যা লাইফ টাইম ডিল (LTD's) অফার করে। বেশিরভাগ ডিল হল শেখার ভিত্তিক পণ্য যা গ্রাহকদের দক্ষতা শেখানোর চেষ্টা করে যেমন প্রোগ্রামিং ভাষা, প্রকল্প পরিচালনা, এবং নিয়োগের অনুশীলন। অর্থাৎ যে সেবা বা পন্য আপনি মাসে মাসে পেমেন্ট করতেন সেগুলোকে এককালিন পেমেন্টে বিক্রি করা অথবা যেগুলোর এককালিন মূল্য বেশী সেগুলোকে ছাড় মূল্যে বিক্রি করা।

অ্যাপসুমো একচেটিয়াভাবে ডিজিটালভাবে বিতরণ করা পণ্যগুলির সাথে ডিল করে। ডিলের মধ্যে রয়েছে অ্যাপ্লিকেশন সফটওয়্যার (অ্যাপস), ইবুক, শেখার কোর্স এবং অন্যান্য প্যাকেজ। সাইটের অনেক ডিল উৎপাদনশীলতা পণ্য এবং ওয়েবসাইট টুলস, যেমন কপিরাইটিং কোর্স, ইমেল মার্কেটিং, বা প্রকল্প ব্যবস্থাপনা অ্যাপের দিকে লক্ষ্য করে।

তথ্যসূত্র
---------

1. ↑  Kincaid, Jason (জুলাই ২১, ২০১০)। "AppSumo Offers Web Software On The Cheap, Targets Latest Deal At Entrepreneurs"। TechCrunch। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Kincaid, Jason (জুলাই ২১, ২০১০)। "AppSumo Offers Web Software On The Cheap, Targets Latest Deal At Entrepreneurs"। TechCrunch। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Duffy, Jill (ফেব্রুয়ারি ১৬, ২০১২)। "AppSumo"। PCMagazine। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* AppSumo প্রাতিষ্ঠানিক ওয়েবসাইট
**অ্যাপি ফিজ** হল পার্লে এগ্রোর একটি পণ্য, যা ২০০৫ সালে ভারতে চালু হয়েছিল। অ্যাপি ফিজ হলো কার্বনেটেড আপেলের জুস, এবং এটি ককটেল জন্য মূল উপাদান হিসাবে ব্যবহার করা যেতে পারে। এতে কোন অ্যালকোহল থাকে না।

পার্লে এগ্রোর লাইসেন্সের অধীনে গ্লোবাল বেভারেজ কোম্পানি লিমিটেড বাংলাদেশে অ্যাপি ফিজ তৈরি ও বাজারজাত করছে।

সংশ্লিষ্ট পণ্য
--------------

অ্যাপির পরিষ্কার আপেলের জু্সের সাফল্যের পরে পার্লে গ্র্যাপো ফিজ নামে সিক্যুয়াল প্রোডাক্ট চালু করে, যা একটি কার্বনেটেড আঙ্গুরের জুস। পানীয়টি ২০০৫-০৮ সালে ক্রিকেট ম্যাচে বিজ্ঞাপনী প্রচারণায় ব্যর্থ হয়।

২০২০ সালে বি-ফিজ নামে একটি মল্ট-স্বাদযুক্ত ফলের পানীয় চালু করে কোম্পানিটি।

তথ্যসূত্র
---------

1. ↑  "Fruit drinks ready for an encore"। *The Economic Times*। ২০০৭-০২-০৯। সংগ্রহের তারিখ ২০০৬-০৫-০৪।
2. ↑  "Big fizz gets the miss as cola warriors slug it out with fruits"। *Daily News & Analysis*। ২০০৭-০৮-২৯। সংগ্রহের তারিখ ২০০৮-০৫-০৪।
3. ↑  "Non-traditional Cricket ad firms score high"। *Business Standard*। ২০০৮-০২-১১। সংগ্রহের তারিখ ২০০৮-০৫-০৪।
4. ↑  "Parle Agro bets on 'beer-like' apple drink to expand fruit fizz portfolio"। *afaqs!*। ১৯ অক্টোবর ২০২০। সংগ্রহের তারিখ ৪ অক্টোবর ২০২১।
**আন্তর্জাতিক বাঁহাতি দিবস** হল একটি আন্তর্জাতিক দিবস, যা প্রতি বছর ১৩ আগস্ট বাঁহাতি ব্যক্তিদের স্বতন্ত্রতা এবং পার্থক্য উদযাপন করার জন্য পালন করা হয়। লেফটহ্যান্ডার্স ইন্টারন্যাশনাল, ইনকর্পোরেটেডের প্রতিষ্ঠাতা ডিন আর ক্যাম্পবেল কর্তৃক ১৯৭৬ সালে প্রথম দিবসটি পালিত হয়। 

এটি প্রধানত ডানহাতি বিশ্বে বাম-হাতি হওয়ার সুবিধা এবং অসুবিধা সম্পর্কে সচেতনতা বাড়াতে আন্তর্জাতিক বাঁহাতি দিবসের প্রবর্তন করা হয়। এটি বাঁহাতি মানুষের স্বতন্ত্রতা এবং পার্থক্য নির্দেশ করে, যারা বিশ্বের জনসংখ্যার সাত থেকে দশ শতাংশ।  এই দিনটি বাঁহাতিদের মুখোমুখি হওয়া সমস্যাগুলির বিষয়েও সচেতনতা ছড়িয়ে দেয়, যেমন বাঁহাতি শিশুদের জন্য বিশেষ চাহিদার গুরুত্ব এবং বাঁহাতিদের সিজোফ্রেনিয়া হওয়ার সম্ভাবনা ইত্যাদি।

তথ্যসূত্র
---------

1. ↑  "International Left-Handers Day: Here Are Some Famous Lefties"। *NDTV.com*। সংগ্রহের তারিখ ২০২১-০১-২৩।
2. ↑  Scharoun, Sara M.; Bryden, Pamela J. (২০১৪-০২-১৮)। "Hand preference, performance abilities, and hand selection in children": 82। আইএসএসএন 1664-1078। ডিওআই:10.3389/fpsyg.2014.00082 অবাধে প্রবেশযোগ্য। পিএমআইডি 24600414। পিএমসি 3927078 অবাধে প্রবেশযোগ্য।
3. ↑  "Left-handed people more likely to have psychotic disorders such as schizophrenia: Yale Study"। *Yale*। ৩১ অক্টোবর ২০১৩। সংগ্রহের তারিখ ১৩ আগস্ট ২০১৫।
4. ↑  "The New Neuroscience of Left-Handedness"। *Psychology Today*। সংগ্রহের তারিখ ১২ আগস্ট ২০১৯।
**অবহট্‌ঠ** (প্রাকৃত: abasatta, বাংলা: অবহট্‌ঠ *ôbôhôtthô*, চূড়ান্তভাবে সংস্কৃত: apaśabda থেকে;"অর্থহীন শব্দ") মধ্যভারতীয় আর্যভাষা তথা প্রাকৃত ও পালি ভাষার পরবর্তী ঐতিহাসিক ধাপ অপভ্রংশ ভাষার পরবর্তী স্তর বা শেষ পরিণতি। মূলত এই ভাষা থেকেই নব্য ভারতীয় আর্যভাষাসমূহের উৎপত্তি। বাংলা ভাষা পূর্ব ভারতীয় মাগধী ভাষা অবহট্‌ঠ-এর পরিণত রূপ। খ্রিস্টিয় ষষ্ঠ থেকে পঞ্চদশ শতক পর্যন্ত অবহট্‌ঠ ভাষার প্রচলন ছিলো।

উৎপত্তি
-------

অবহট্‌ঠ ভাষায় লেখা একটি লিপির অংশবিশেষ
বাংলা ভাষার উৎপত্তির সাধারণ ক্রম হলো:
  

**মাগধী প্রাকৃত > মাগধী অপভ্রংশ > মাগধী অবহট্‌ঠ > বাংলা**
তবে মুহম্মদ শহীদুল্লাহ এ-বিষয়ে ভিন্ন মত পোষণ করেন, তার মতানুসারে মূলত গৌড়ীয় প্রাকৃত থেকে বাংলা ভাষার উৎপত্তি হয়েছে। অর্থাৎ,

**গৌড়ীয় প্রাকৃত > গৌড়ীয় অপভ্রংশ > গৌড়ীয় অবহট্‌ঠ > বাংলা**

তথ্যসূত্র
---------

1. ↑  দেশপান্ডে, মাধব। *সংস্কৃত এবং প্রাকৃত* [*Sanskrit and Prakrit*]। পৃষ্ঠা ৩২।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  দুলাল ভৌমিক (২০১২)। "অবহট্ঠ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।

বহিসংযোগ
--------

* বাংলাপিডিয়ায় *অবহট্‌ঠ*
**আচেহ সুনামি জাদুঘর**(ইংরেজি: Aceh Tsunami Museum) ইন্দোনেশিয়ার আচেহ প্রদেশের রাজধানী বান্দা আচেহতে অবস্থিত। ২০০৪ সালে ভারত মহাসাগরের ভূমিকম্প ও সুনামির বিপর্যয়ের প্রতীকী স্মারক হিসাবে তৈরি একটি সংগ্রহশালা। পাশাপাশি এটি একটি শিক্ষাকেন্দ্র। একটি জরুরী দুর্যোগ আশ্রয়স্থলও এটি যদি অঞ্চলটি কখনও আবার সুনামির আঘাতের শিকার হয়।

নকশা
----

আচেহ সুনামি জাদুঘরটি ইন্দোনেশীয় স্থপতি রিদওয়ান কামিল (পশ্চিম জাভার বর্তমান গভর্নর) ডিজাইন করেছিলেন। জাদুঘরটি একটি ২,৫০০ বর্গ মিটার চারতলা বিশিষ্ট একটি কাঠামো; এর দীর্ঘ বাঁকানো দেয়াল জ্যামিতিক কারুশিল্পে আচ্ছাদিত। ভিতরে, দর্শনার্থীরা একটি অন্ধকার পানির দুটি উচ্চ প্রাচীরের মধ্যে সরু করিডোর দিয়ে প্রবেশ করে-এর দ্বারা সুনামির শব্দ এবং আতঙ্ককে পুনরায় তৈরি করা হয়। সামান নৃত্য পরিবেশন করা মানুষের চিত্রগুলির সাথে জাদুঘরের দেওয়ালগুলি অলঙ্কৃত, এটি প্রতীকী অঙ্গভঙ্গি যা আচেনিজ জনগণের শক্তি, শৃঙ্খলা এবং ধর্মীয় বিশ্বাসকে বুঝা যায়। উপরে থেকে, ছাদ সুনামির সাথে সাদৃশ্যপূর্ণ। সুনামি থেকে বেঁচে থাকার জন্য যে ধরনের ঐতিহ্যবাহী আচেনিজ বাড়িগুলি ছিল, তার ভিত্তিতে নিচতলা তৈরি করা হয়েছে। 

সুনামিতে ক্ষতিগ্রস্ত হয়েছে এমন লোকদের নাম ও স্থানীয় সম্প্রদায়ের বেঁচে থাকা সদস্যদের নাম যাদুঘরের অভ্যন্তরীণ কক্ষগুলির একটিতে খোদাই করা আছে। 

যারা মারা গিয়েছিলেন তাদের জন্য স্মৃতিসৌধ হিসাবে এটির ভূমিকা অত্যধিক। তা ছাড়াও জাদুঘরটি ভবিষ্যতে এই জাতীয় দূর্ঘটনার জন্য আশ্রয়স্থল হিসেবে কাজ করবে।

সংগ্রহ
------

জাদুঘরের প্রদর্শনীতে ২০০৪ সালের ভারত মহাসাগরের ভূমিকম্প এবং সুনামির একটি বৈদ্যুতিক সিমুলেশন রয়েছে। পাশাপাশি দুর্গতদের ছবি, কুরআন শরীফ এবং দুর্যোগ থেকে বেঁচে যাওয়া ব্যক্তিদের গল্পের প্রদর্শনী করা হয়েছে।

রক্ষণাবেক্ষণ এবং ব্যবহার
------------------------

**আচেহ সুনামি জাদুঘর** রক্ষণাবেক্ষণ ও ব্যবহারের জন্য পর্যাপ্ত অর্থায়ন করা হয়নি। জাদুঘরটি "সুনামি সম্পদ"গুলির মধ্যে একটি। এটির যথাযথ আইনি মালিকানা নিয়ে ২০০৯ সাল থেকে ইন্দোনেশিয়ান সরকারের বিভিন্ন স্তরে বিরোধ রয়েছে। ২০১০ সালের শেষের দিকে, জাদুঘরটি মাঝে মধ্যে কেবলমাত্র উন্মুক্ত ছিল এবং এটির পৃষ্ঠপোষকতা খুব কম ছিল।

তথ্যসূত্র
---------

1. ↑    ওয়েব্যাক মেশিনে আর্কাইভকৃত ১৪ মার্চ ২০১২ তারিখে
| accessdate = 2011-02-12
2. ↑
3. ↑
4. ↑  'Post-reconstruction Aceh: Leftover Problems, The Jakarta Post, 26 Dec 2009
**আন্তর্জাতিক বিড়াল দিবস** প্রতিবছরের ৮ আগস্ট অনুষ্ঠিত একটি উদ্‌যাপন। ২০০২ সালে পশুর কল্যাণের জন্য আন্তর্জাতিক তহবিল এই দিনটি চালু করে।

আন্তর্জাতিক বিড়াল দিবসটি কিছু দেশে বিশ্ব বিড়াল দিবস হিসাবেও পরিচিত এবং এটি শুরু হওয়ার পর থেকে এটির উদ্‌যাপন বিশ্বব্যাপী বৃদ্ধি পাচ্ছে। বর্তমানে বেশীরভাগ দেশ এই দিনটি পালন করে ৮ই আগস্ট, তবে রাশিয়া ১ মার্চকে জাতীয় বিড়াল দিবস হিসেবে উদ্‌যাপন করে এবং মার্কিন যুক্তরাষ্ট্র আন্তর্জাতিক বিড়াল দিবস এবং তাদের নিজস্ব জাতীয় বিড়াল দিবস উভয় ২৯ অক্টোবর উদ্‌যাপন করে।

আন্তর্জাতিক বিড়াল দিবস মানুষের পোষা বন্ধু বিড়াল এবং এদের সাহায্য ও সুরক্ষার উপায়গুলি সম্পর্কে জানতে ভূমিকা পালন করে। বিড়াল দিবস হ'ল ২২ ফেব্রুয়ারিতে উদযাপিত আরেকটি অপ্রাতিষ্ঠানিক বিড়াল দিবস যা জাপানে চালু হয়েছিল।

আরো দেখুন
---------

* জাতীয় বিড়াল দিবস

তথ্যসূত্র
---------

1. ↑  "INTERNATIONAL CAT DAY: How we help cats in Playa del Carmen - IFAW - International Fund for Animal Welfare"। *www.ifaw.org* (ইংরেজি ভাষায়)। সংগ্রহের তারিখ ১০ আগস্ট ২০১৭।
2. ↑  Green, Treye (৯ আগস্ট ২০১৪)। "International Cat Day 2014: Cat Lovers Worldwide Celebrate Feline Obsession"। *International Business Times* (ইংরেজি ভাষায়)। আইবিটি মিডিয়া ইনক.। সংগ্রহের তারিখ ১০ আগস্ট ২০১৪।
3. ↑  ব্লাসি, জুলিয়া (৩০ এপ্রিল ২০১২)। "World Cat Day?"। *ভোগ ইতালিয়া* (ইংরেজি ভাষায়)। ১৭ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৫।
অ্যানেশেসিয়া নিয়ে একটি বই
**অবেদন** (ইংরেজি: Anaesthesia) হল এমন এক স্থিতি যখন রোগীর শরীরে ওষধ করে বেদনাহীনতা, চেতনাহীনতা ও সর্বাঙ্গ শিথিলতা এই তিন রকম অবস্থার সমন্বয় সৃষ্টি করা হয়। এ তিন রকম অবস্থা সৃষ্টি করার জন্য তিন বা ততোধিক ভিন্ন ভিন্ন ওষুধ প্রয়োগ করা হয়। এই কাজটা প্রয়োজনভিত্তিক, কেননা শল্য চিকিৎসার প্রয়োজনেই রোগীর দেহ এইভাবে অবেদন আবেশিত হয়। অস্ত্রোপচার শেষ হবার পর বিপরীতধর্মী ওষুধ প্রয়োগ করে দেহকে পুনরায় স্বাভাবিক অবস্থায় ফিরিয়ে আনা হয়। অবেদনেএ জন্য ব্যবহৃত ওষুধ গুলো রোগীর শরীরে ঢোকানো হয় প্রশ্বাসবায়ুর মাধ্যমে, শিরার মাধ্যমে, পেশির মাধ্যমে এবং মেরুদন্ডের মাধ্যমে। এসব ওষুধকে এক কথায় অবেদনিক বলা হয়। যে চিকিৎসক এই পদ্ধতি প্রয়োগে বিশেষজ্ঞ তাকে বলা হয় অবেদনবিদ। তিনি শল্য চিকিৎসার সময় রোগীর শরীরে অবেদন প্রয়োগ করা ছাড়াও তার সামগ্রিক সুস্থতা ও জীবন রক্ষার দায়িত্ব পালন করেন।

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
ক্যালিফোর্নিয়ার স্যান্টা মনিকায় স্যান্টা মনিকা অ্যাকটিভিশনের সদর-দপ্তর।
**অ্যাকটিভিশন** (ইংরেজি ভাষায়: Activision) একটি মার্কিন ভিডিও গেম নির্মাতা ও প্রকাশক। কোম্পানিটির অধিকাংশই ফ্রেঞ্চ কোম্পানি ভিভেনডি-এর মালিকানাধীন। অ্যাকটিভিশনের বর্তমান প্রধান নির্বাহী কর্মকর্তা রবার্ট কোটিক। ১৯৭৯ সালের ১ অক্টোবরে অ্যাকটিভিশন প্রতিষ্ঠিত হয়। এই কোম্পানিই পৃথিবীর প্রথম গেমিং কনসোলের জন্য ভিডিও গেম নির্মাণ করে। অ্যাকটিভিশন পৃথিবীর অন্যতম বড় তৃতীয় পক্ষের ভিডিও গেম প্রকাশক এবং ২০০৭ সালে যুক্তরাষ্ট্রের সর্ববৃহৎ ভিডিও গেম প্রকাশক। ২০০৮ এর ১৮ অক্টোবরে অ্যাকটিভিশন ঘোষণা দেয় যে তারা যুক্তরাষ্ট্রের সর্ববৃহত প্রকাশক।

২০০৭ এর ২ ডিসেম্বরে প্রকাশিত হয় যে ভিভেনডি অ্যাকটিভিশনকে অধিগ্রহণ করবে এবং অ্যাকটিভিশনের গেম উন্নয়নে অবদান রাখবে। ২০০৮ এর ৯ জুলাই অ্যাকটিভিশন ও ভিভেনডি এর মধ্যকার একত্রীকরণ সম্পন্ন হয়। এর ফলে নবগঠিত কোম্পানির নাম হয় অ্যাকটিভিশন ব্লিজার্ড। তবুও অ্যাকটিভিশন ব্লিজার্ডের একটি অঙ্গপ্রতিষ্ঠান হিসেবেই অ্যাকটিভিশনের অস্তিত্ব এখনো রয়েছে এবং কোম্পানিটি ভিডিও গেম উন্নয়ন অব্যাহত রেখেছে। অ্যাকটিভিশনের বহুল পরিচিত গেমের মধ্যে কল অফ ডিউটি, হাফ লাইফ সিরিজ, স্পাইডারম্যান সিরিজ, জেমস বন্ড সিরিজ, গিটার হিরো সিরিজ, টনি হক সিরিজ, ক্র্যাশ ব্যন্ডিকট সিরিজ ইত্যাদি উল্লেখযোগ্য। ২০১০ সালে মাইক্রোসফটের ইলেকট্রনিক এন্টারটেইনমেন্ট এক্সপোতে অ্যাকটিভিশন ঘোষণা দেয় যে, অ্যাকটিভিশন এবং মাইক্রোসফটের ইন্টারঅ্যাকটিভ ডিভিশনের মধ্যে বিশেষ চুক্তি রয়েছে।

তথ্যসূত্র
---------

1. ↑  Activision 2008 Annual Report
2. ↑  Activision - Investor Relations: Historical Timeline  ওয়েব্যাক মেশিনে আর্কাইভকৃত ২৬ অক্টোবর ২০০৭ তারিখে from Activision's official website
3. ↑  "Activision Beats EA As Top Third Party Publisher In U.S."। Gamasutra। সংগ্রহের তারিখ ২০০৭-০৭-২৪।
4. ↑  "Video Game News, Video Game Coverage, Video Game Updates, PC Game News, PC Game Coverage - GameDaily"। ৬ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১০।
5. ↑  Regarding Vivendi - Activision merger and expectations[*স্থায়ীভাবে অকার্যকর সংযোগ*]
6. ↑  Call of Duty Black Ops demonstration at Microsoft E3 2010 - YouTube (IGN)

বহিঃসংযোগ
---------

* প্রাতিষ্ঠানিক ওয়েবসাইট
* অ্যাকটিভিশন পাবলিশিং ইনকর্পোরেটেড - MobiGames

### ডেভেলপমেন্ট স্টুডিওসমূহের ওয়েবসাইট

* অ্যাকটিভিশনের বর্তমান ডেভেলপারসমূহের তালিকা
* Beenox Studios
* High Moon Studios
* Neversoft Entertainment
* Radical Entertainment
* Raven Software
* Sledgehammer Games
* Toys for Bob
* Treyarch
* Vicarious Visions
* MobileGamesDB profile on MGDB (Open mobile game database)
**আল-তাফসির আল-কাইয়িম** হলো হাফিজ ইবন আল-কাইয়িম দ্বারা লিখিত পবিত্র কুরআনের ব্যাখ্যার বইগুলির মধ্যে একটি । মুহাম্মদ উওয়াইস আল-নদভী দ্বারা সংকলিত, এবং মুহাম্মদ হামিদ আল-ফিকি দ্বারা সংকলিত, এবং এটি ৬৫১ পৃষ্ঠার একক ভলিউম গ্রন্থ।

তাফসির শৈলী
-----------

আল-তাফসির আল-কাইয়্যিম বইটি বিস্তৃত এবং সুপরিচিত ব্যাখ্যাগুলির মধ্যে একটি ফ্যাব্রিক হিসাবে বিবেচনা করা হয়। এটি ইবনে আল-কাইয়্যিম দ্বারা রচিত নয়, বরং কুরআনের অনেক আয়াতের ব্যাখ্যায় ইবনে আল-কাইয়্যিমের বাণীর সমসাময়িক সংগ্রহ মাত্র। এটি এমন একটি অনন্য ব্যাখ্যা যা জ্ঞান, আইনশাস্ত্র এবং অলঙ্কারশাস্ত্রকে অন্তর্ভুক্ত করে। তিনি মহান কুরঅনের আয়াতে যে তাঁর জ্ঞান ও বাগ্মীতার যে আলো ফেলেছিলেন, তাই তিনি এই গ্রন্থে পবিত্রতার সাথে ব্যাখ্যা করেছিলেন। কুরআন এবং নবীর পরিশুদ্ধ সুন্নাহ, এবং এর সুস্পষ্ট অলঙ্কারপূর্ণ স্বাদ, স্পষ্টতা এবং দ্ব্যর্থহীন যুক্তি সহ, স্পষ্ট, সহজ, সুস্বাদু এবং বোধগম্য করে গ্রন্থে আলোচিত হয়েছে।

তাফসির সংগ্রহ
-------------

মুহাম্মাদ হামিদ আল-ফাকী মূল্যবান ব্যাখ্যাগ্রন্থের "ইমাম ইবনুল কাইয়্যিমের এই মূল্যবান ব্যাখ্যাটি সালাফী পণ্ডিত মুহাম্মদ উওয়াইস আল-নদভী দ্বারা সংকলিত হয়েছিল এবং তিনি এতে একটি প্রশংসনীয় প্রচেষ্টা করেছিলেন। তিনি বুঝতে পারেননি যে এটি সম্পূর্ণ কোরানের ব্যাখ্যা, তবে এটি একটি বৈধ মডেল হিসাবে বিবেচিত হয়। যে এটিকে সঠিকভাবে চিন্তা করতে পারে সে এটি থেকে উপকৃত হতে পারে, এর উদাহরণ অনুসরণ করতে পারে এবং এই পদ্ধতিতে সম্পূর্ণ কুরআন বোঝা তার পক্ষে সহজ হবে ।"

বহিঃ লিঙ্ক
----------

* ইমাম ইবনে আল-কাইয়িমের মূল্যবান ব্যাখ্যামূলক বই ডাউনলোড করুন এনডাউমেন্ট লাইব্রেরি
* ইমাম ইবনুল কাইয়্যেমের মূল্যবান ব্যাখ্যামূলক বইটি ডাউনলোড করুন দ্য কমপ্রিহেনসিভ লাইব্রেরি

তথ্যসূত্র
---------

1. ↑  تفسير القرآن الكريم ابن القيم مكتبة المشكاة الإسلامية اطلع عليه في 16 أغسطس 2015  ওয়েব্যাক মেশিনে আর্কাইভকৃত ২০১৫-০৩-১৭ তারিখে
2. ↑  التفسير القيم للامام ابن القيم، دار الكتب العلمية بيروت صفحة 3
**আছাছা** (দ্বিপদ নাম: ***Garcinia humilis***), হচ্ছে Clusiaceae পরিবারের একটি উদ্ভিদ। এটি সাধারণত দক্ষিণ আমেরিকার আমাজন বেসিনের, মূলত বলিভিয়া অঞ্চলের মিষ্টি ফল। বর্তমানে এটিকে অস্ট্রেলিয়ায় বাণিজ্যিকভাবে চাষ করা হচ্ছে। এটি বার্লিনে অনুষ্ঠিত ২০১২ সালের দ্বিতীয় ফল উদ্ভাবনী পুরস্কার অর্জন করেছে।

এটা দেখতে ও খেতে অনেকটাই লটকন-এর মত। এর খোসাটা অবিকল নটকল এর মত ছোলা যায় এবং এদের ভেতরে ধবধবে সাদা মাংসল অংশ বেশ রসালো। এই উপাদেয় ফলটি বাণিজ্যিক ভাবে বহির্বিশ্বে খুব কমই পাওয়া যায়। এটা ট্রপিকাল আবহাওয়ার ফলজ বৃক্ষ তাই বাংলাদেশে এদের চাষ বেশ ফলপ্রসূ হতে পারে। এটা বেশ উচ্চফলনশীল ৷ ফল ভিটামিন সি, রিবোফ্লাবিন আর পটাশিয়াম সম্বৃদ্ধ৷
এটা সাধারণ ১৫-২০ ডিগ্রি সেলসিয়াস তাপমাত্রায় প্রায় ৪-৬ সপ্তাহ পর্যন্ত সংরক্ষণ করে রাখা যায়৷

সময়
----

ডিসেম্বর মাস থেকে মার্চ মাসের এর ১৫ তারিখ পর্যন্ত ।

তথ্যসূত্র
---------

1. ↑  "Achacha honored at Fruit Logistica"। *freshplaza.com*। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৫।
2. ↑  "What is Garcinia Cambogia?"।  ৩০ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৪।  `|প্রকাশক=` এ বহিঃসংযোগ দেয়া (সাহায্য)
3. ↑  Thomas, Gail (১৪ ফেব্রুয়ারি ২০১২)। "Five ways with achacha"। The Sydney Morning Herald। সংগ্রহের তারিখ ২৪ ডিসেম্বর ২০১৪।
**আতাইকুলা থানা** পাবনা জেলার একটি প্রশাসনিক এলাকা।

অবস্থান
-------

আতাকুলা থানাটি পাবনা-ঢাকা মহাসড়কের আতাইকুলা বাজারের পশ্চিমে অবস্থিত।আতাইকুলা থানার পুর্বে সাঁথিয়া উপজেলা,উত্তরে আটঘরিয়া উপজেলা,পশ্চিমে পাবনা সদর উপজেলা,দক্ষিণে সুজানগর উপজেলা

ইতিহাস
------

ভৌগোলিক অবস্থানগত কারনে উত্তরাঞ্চলের পাবনা জেলা একটি উচু ও সমতল এলাকা। ইছামতি নদী এই এলাকার মধ্য দিয়ে প্রবাহিত ও ঢাকা-পাবনা মহাসড়কের সাথে দীর্ঘ ৮ কিঃ মিঃ জুড়ে অবস্থিত।
আতাইকুলা থানা যোগাযোগ ব্যবস্থা সম্পূর্ন একটি গুরুত্বপুর্ন এলাকা। এক সময়ে অত্র এলাকায় অসংখ্য খাল বিল বা জান ছিল। ইছামতি নদীর তীরে গড়ে ওঠা এই এলাকা একটি ঐতিহ্যবাহী হিসাবে বিবেচিত । প্রথম থেকে আজ পর্যন্ত অাতাইকুলা থানায় শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।তাছাড়া বর্তমানে এই থানায় প্রচুর সবজির আবাদ হয়।

প্রশাসনিক এলাকা
---------------

আতাইকুলা থানা ৫ টি ইউনিয়ন নিয়ে গঠিত। তার মধ্যে পাবনা সদর উপজেলার ২ টি,সাঁথিয়া উপজেলার ২ টি এবং আটঘরিয়া উপজেলা র ১ টি ইউনিয়ন নিয়ে এই থানা গঠিত।
ইউনিয়ন গুলো হলঃ

1. আতাইকুলা ইউনিয়ন
2. আর-আতাইকুলা ইউনিয়ন
3. ভুলবাড়িয়া ইউনিয়ন
4. সাদুল্লাপুর ইউনিয়ন
5. লক্ষীপুর ইউনিয়ন

যোগাযোগ ব্যবস্থা
----------------

আতাইকুলা হতে পাবনা জেলা শহরের দুরুত্ব ২০ কিলোমিটার। বিভাগীয় শহর রাজশাহীর দুরুত্ব ১২২ কিলোমিটার। সড়ক পথে রাজধানী ঢাকা'র দূরত্ব ২২০ কিলোমিটার এবং আরিচা - কাজিরহাট হয়ে এই দুরুত্ব ১৩০ কিলোমিটারে। এছাড়াও আতাইকুলা হতে সকল ইউনিয়নের দুরুত্ব ১০ কিলোমিটারের মধ্যে।

রাস্তাঘাট: ৭০% পাকা,২০% আধা পাকা,১০% কাঁচা রাস্তাঘাট রয়েছে।

অর্থনীতি
--------

আতাইকুলা থানার ৮০% লোক কৃষি কাজ করে,১০% বস্ত্রশিল্পের,এবং বাকি ১০% অন্যান্য পেশায় জীবিকা নির্বাহ করে।

আর্থিক প্রতিষ্ঠান
-----------------

আতাইকুলা থানা অন্তর্গত এলাকায় বেশ কয়েকটি আর্থিক প্রতিষ্ঠান রয়েছে। তারমধ্যে উল্যেখযোগ্য হলো, রাজশাহী কৃষি উন্নয়ন ব্যাংক , ইসলামী ব্যাংক এজেন্ট ব্যাংকিং, বেসরকারি ব্যাংক এনজিও যেমন, আশা, গ্রামীণ ব্যাংক ইত্যাদি। এছাড়াও যেকোন ধরনের মোবাইল ব্যাংকিং সুবিধা রয়েছে এখানে।

হাটবাজার
--------

আতাইকুলা হাট, মাধপুর হাট, ভুলবাড়িয়া,লক্ষীপুর বাজার ইত্যাদি উল্লেখযোগ্য।

ধর্ম ও ধর্মীয় উৎসব
-------------------

খাদ্য
-----

আতাইকুলা মাধপুর আমেনা খাতুন ডিগ্রি কলেজ
আতাইকুলা সড়াডাঙ্গী ফাযিল ( ডিগ্রি) মাদরাসা
আতাইকুলা উচ্চ বিদ্যালয় কুচিয়ামোড়া সুধীররকুমার উচ্চ বিদ্যালয় ও কলেজ উল্লেখযোগ্য।

স্বাস্থ্যসেবা
-------------

উল্লেখযোগ্য ব্যক্তিত্ব
----------------------

* স্যামসন এইচ চৌধুরী

তথ্যসূত্র
---------
৩০ শে জুন  রবীন্দ্রনাথ ঠাকুরের গীতাঞ্জলি ও অন্যান্য কাব্যের ইংরাজী অনুবাদ হতে কয়েকটি পাঠ করে শ্রোতৃমণ্ডলীকে শোনান বিশ শতকের প্রখ্যাত আইরিশ কবি উইলিয়াম বাটলার ইয়েটস। এই ঘটনাটিকে সামনে রেখে বিশ্বের রবীন্দ্রপিপাসুরা কবিতা পাঠ করেন। গভীর আগ্রহে স্বতঃস্ফূর্তভাবে উদ্‌যাপন করেন **আন্তর্জাতিক রবীন্দ্রকাব্যপাঠ দিবস** বা আন্তর্জাতিক কাব্যপাঠ দিবস।

পশ্চিমদেশে তথা বিশ্বে রবীন্দ্রনাথের সাহিত্যিক প্রতিষ্ঠার - ভারতবর্ষীয় কবির গৌরব ও খ্যাতির দীর্ঘ ইতিহাসের সূচনা দিবস।

ইতিহাস
------

Close-up of yellowed title page in an old book: "Gitanjali (Song Offerings) by Rabindranath Tagore. A collection of prose translations made by the author from the original Bengali with an introduction by W. B. Yeats. Macmillan and Co. Limited, St. Martin's Street, London, 1913." *গীতাঞ্জলি: সং অফারিংস‎*-এর প্রথম ম্যাকমিলান সংস্করণের প্রচ্ছদ,আইরিশ কবি ইয়েট্সের ভূমিকাসহ, ১৯১৩
১৯১২ খ্রিস্টাব্দের ৩০শে জুন প্রখ্যাত ইংরেজি শিল্পী উইলিয়াম রদেনস্টাইনের হামস্টেড হিথের বাড়িতে এজরা পাউন্ড, মে সিনক্লেয়ার, আর্নস্ট রিজ, এলিস মেনেল, ইভলিন আন্ডারহিল, অ্যান্ড্রুজ় সহ বিশিষ্ট বিদ্বজনের সামনে স্বয়ং রবীন্দ্রনাথকৃত গীতাঞ্জলির ইংরেজি অনুবাদের কয়েকটি পড়েছিলেন আইরিশ কবি ইয়েট্স।রবীন্দ্রনাথও উপস্থিত ছিলেন সেখানে। সেদিনের এই ঘটনাটা ছিল অত্যন্ত গুরুত্বপূর্ণ। ইংল্যান্ডের বিদ্বসমাজে রবীন্দ্রনাথের প্রথম আত্মপ্রকাশ। তারপর ১৯১২ খ্রিস্টাব্দের ১লা নভেম্বর, ইংরেজি গীতাঞ্জলির – Gitanjali, (Song Offerings) – সীমিত সংস্করণ প্রকাশ করে লন্ডনের ইন্ডিয়া সোসাইটি। ১৯১৩ খ্রিস্টাব্দের ১লা মার্চ, ম্যাকমিলান প্রকাশ করে ইংরেজি গীতাঞ্জলির সুলভ সংস্করণ। ৩০ শে জুন, ১৯১২ থেকে ১৩ ই নভেম্বর, ১৯১৩ এই সতেরো মাসের কম সময়ে বাংলার অপরিচিত বাঙালি কবি জয় করলেন পৃথিবীর সর্ব্বোচ্চ পুরস্কার।  বাংলা ভাষা ও সাহিত্য স্থায়ীভাবে সম্মানের আসন লাভ করল। নোবেল প্রাপ্তির সে বার্তা শান্তিনিকেতনে এসেছিল ১৯১৩ খ্রিস্টাব্দের ১৬ই নভেম্বর কবির জামাতা নগেন্দ্রনাথ গঙ্গোপাধ্যায় মারফত।

প্রস্তাবনা
----------

১৯৮৫ খ্রিস্টাব্দের ১ জানুয়ারি কলকাতার 'টেগোর রিসার্চ ইনস্টিটিউট', তৎকালীন পশ্চিম জার্মানির বন শহরের 'টেগোর ইনস্টিটিউট', কোরিয়ার 'টেগোর সোসাইটি অব কোরিয়া' এবং লন্ডনের 'দ্য টেগোরিয়ান্স'-এর পরিচালকগণ যথাক্রমে সোমেন্দ্রনাথ বসু, তৃণা পুরোহিত রায়, কিম ইয়াং সিক এবং তপন বসু, নিজের নিজের মুখপত্রে একযোগে আইরিশ কবি ইয়েট্স কর্তৃক রবীন্দ্রকবিতা পাঠের এই স্মরণীয় দিনটিকে সামনে রেখে আবেদন করেন, যেন প্রতি বছর ৩০ জুন আন্তর্জাতিকস্তরে রবীন্দ্রকাব্যপাঠ দিবস পালন করা হয়।  কলকাতার টেগোর রিসার্চ ইনস্টিটিউট বহু বছর ধরে ৩০ শে জুন দিনটিকে "আন্তর্জাতিক রবীন্দ্রকাব্যপাঠ দিবস" হিসাবে পালন করে আসছে। পরবর্তীতে যখন কোন কোন রবীন্দ্র গবেষকের মতে তারিখ নিয়ে বিভ্রান্তি ঘটে, তখন স্থির হয় যে, ২৮ জুন থেকে ১২ জুলাই, এই পক্ষকালের মধ্যে যে কোনও একটি দিন আন্তর্জাতিক রবীন্দ্র কাব্যপাঠ দিবস হিসেবে পালন করা হবে এবং অনেক রবীন্দ্রপিপাসুরা করে থাকেন।

তবে সংশ্লিষ্ট রবীন্দ্র গবেষণা কেন্দ্র সমূহের আবেদনে মান্যতা দিয়ে ৩০ শে জুন তারিখে প্রতি বছর রবীন্দ্রকাব্য পাঠের আয়োজন হয়ে থাকে।

তথ্যসূত্র
---------

1. ↑  সৌরীন্দ্র মিত্র, সম্পাদক (১৯৭৭)। *খ্যাতি অখ্যাতির নেপথ্যে*। আনন্দ পাবলিশার্স, কলকাতা। আইএসবিএন 81-7215-390-2। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. ↑  "সম্পাদক সমীপেষু- রবীন্দ্রকাব্য পাঠ"। সংগ্রহের তারিখ ২০২১-০৬-৩০।
3. ↑  "রবীন্দ্রনাথ: নোবেল পুরস্কার"। সংগ্রহের তারিখ ২০২১-০৬-৩০।
অভয়মুদ্রা ভঙ্গি
 ডান হাতে অভয় মুদ্রায় বুদ্ধ
 দেবী শ্রী (পার্বতী) তার ডান হাতে অভয় মুদ্রায়, ইন্দোনেশিয়ার বালি।
**অভয়মুদ্রা** "নির্ভয়তার অঙ্গভঙ্গি" হল একটি মুদ্রা (ইঙ্গিত) যা আশ্বাস ও নিরাপত্তার অঙ্গভঙ্গি, যা ভয়কে দূর করে এবং হিন্দু, বৌদ্ধ এবং অন্যান্য ভারতীয় ধর্মে ঐশ্বরিক সুরক্ষা ও আশির্বাদ প্রদান করে। ডান হাতটি সোজা রাখা হয়েছে, এবং তালু বাইরের দিকে মুখ করে আছে। এটি হিন্দু, বৌদ্ধ, জৈন এবং শিখ মূর্তিগুলোর মধ্যে উল্লেখযোগ্য সংখ্যায় চিত্রিত হিসেবে প্রাচীনতম মুদ্রাগুলোর মধ্যে একটি।

অভয়মুদ্রা (施無畏印) সুরক্ষা, শান্তি, পরোপকার এবং ভয় নিরসনের প্রতিনিধিত্ব করে। হিন্দু দেবতা নটরাজকে অভয় মুদ্রা রত অবস্থায় দ্বিতীয় ডান হাতে চিত্রিত করা হয়েছে, যারা ধর্মের ন্যায়নিষ্ঠতা অনুসরণ করে তাদের মন্দ এবং অজ্ঞতা উভয় থেকে সুরক্ষা প্রদান করে। থেরবাদ বৌদ্ধধর্মে, এটি সাধারণত ডান হাতটি কাঁধের উচ্চতা পর্যন্ত উত্থাপিত করে, বাহু বাঁকানো এবং আঙ্গুলগুলো সোজা এবং জোড়া দিয়ে বাইরের দিকে মুখ করে এবং দাঁড়ানোর সময় বাম হাতটি নীচে ঝুলিয়ে রেখে তৈরি করা হয়। থাইল্যান্ড এবং লাওসে, এই মুদ্রাটি হাঁটা বুদ্ধের সাথে যুক্ত, প্রায়শই দেখা যায় যে উভয় হাতকে একটি দ্বিগুণ অভয়মুদ্রা তৈরি করা হয়েছে যা প্রতিসম দেখতে।

অভয়মুদ্রা সম্ভবত বৌদ্ধধর্মের সূচনার পূর্বে অপরিচিতদের কাছে যাওয়ার সময় বন্ধুত্বের প্রস্তাব করার জন্য ভাল উদ্দেশ্যের প্রতীক হিসাবে ব্যবহৃত হয়েছিল। গান্ধারের শিল্পে, প্রচারকার্য চালানোর সময় এমন ভঙ্গি উপস্থিত থাকে। এটি ৪র্থ এবং ৭ম শতাব্দীর উত্তর ওয়েই এবং সুই যুগে চীনেও ব্যবহৃত হয়েছিল।[]

গৌতম বুদ্ধ এই ভঙ্গিটি ব্যবহার করেছিলেন একটি হাতিকে বশ করার জন্য যখন দেবদত্ত একটি মাতাল হাতি দ্বারা আক্রান্ত হয়েছিলেন (কেউ কেউ বলে অজাতশত্রু দ্বারা), যেমনটি বিভিন্ন ফ্রেস্কো এবং স্ক্রিপ্টে দেখানো হয়েছে।[] মহাযান বৌদ্ধধর্মে, দেবতারা প্রায়শই এটিকে অন্য হাত ব্যবহার করে অন্য মুদ্রার সাথে যুক্ত করতেন।

তথ্যসূত্র
---------

1. ↑  Yves Bonnefoy (১৯৯৩)। *Asian Mythologies*। University of Chicago Press। পৃষ্ঠা 178–179। আইএসবিএন 978-0-226-06456-7।
2. ↑  *Princeton Dictionary of Buddhism.*। Princeton University Press। ২০১৩। পৃষ্ঠা 2। আইএসবিএন 9780691157863।
3. ↑  "Abhaya Mudra"। ২০১৫-০৩-১৭। ১৮ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০২-১০।
4. ↑  From Dhammapada, Buddhacharita, and Arśapraśamanasūtra

### গ্রন্থঋণ

* Dallapiccola, Anna L. (২০০২)। *Dictionary of Hindu Lore and Legend*। Thames & Hudson। আইএসবিএন 978-0-500-28402-5।

বহি সংযোগ
---------

* উইকিমিডিয়া কমন্সে অভয়মুদ্রা সম্পর্কিত মিডিয়া দেখুন।
**আতিউর রহমান আতিক** হলেন বাংলাদেশ আওয়ামী লীগের একজন রাজনীতিবিদ যিনি শেরপুর-১ আসনের সংসদ সদস্য। তিনি একজন মুক্তিযোদ্ধা।

ব্যক্তিগত জীবন
--------------

আতিক ১ ডিসেম্বর ১৯৫৭ সালে শেরপুর সদর উপজেলার কামারিয়া ইউনিয়নের বারঘরিয়া গ্রামের এক কৃষক পরিবারে জন্মগ্রহণ করেন। তিনি বি.এ পাশ করেছেন। তার স্ত্রী শামছুন্নাহার শান্তা শেরপুর শহরের চন্দ্রকান্ত সরকারি প্রাথমিক বিদ্যালয়ের প্রধান শিক্ষিকা। তার তিনটি কন্যা সন্তান রয়েছে। তার মেয়ে শারমিন রহমান অমি একজন চিকিৎসক।

রাজনৈতিক জীবন
-------------

আতিউর রহমান আতিক রাজনৈতিক জীবন শুরু অষ্টম শ্রেণির শিক্ষার্থী থাকা অবস্থায় ১৯৭১ সালে। তিনি মুক্তিযুদ্ধে অংশগ্রহণ করেন। ১৯৭৯ সালে শেরপুর সরকারি কলেজ সংসদের ভিপি নির্বাচিত হন। তিনি ১৯৮৮ সালে একবার শেরপুর সদর উপজেলা চেয়ারম্যান নির্বাচিত হন।

তিনি শেরপুর জেলা আওয়ামী লীগের সাবেক যুগ্ম সাধারণ সম্পাদক ও শেরপুর জেলা আওয়ামী লীগের সভাপতি।

১২ জুন ১৯৯৬ সালের সপ্তম, ২০০১ সালের অষ্টম, ২০০৮ সালের নবম, ৫ জানুয়ারি ২০১৪ সালের দশম ও ২০১৮ সালের একাদশ জাতীয় সংসদ নির্বাচনে আওয়ামী লীগের প্রার্থী হিসেবে শেরপুর-১ আসন থেকে সংসদ সদস্য নির্বাচিত হন।  তিনি দশম ও একাদশ জাতীয় সংসদের হুইপ।

সমালোচনা
--------

১৭ এপ্রিল ২০১৮ সালে উচ্চ আদালতের নির্দেশে দুদক আতিককে তদন্ত করে। তার শ্বশুর রাজাকার ছিলেন এই অভিযোগ উঠলেও তার দাবি শ্বশুর রাজাকার নন মুসলিম লীগের নেতা ছিলেন।

তথ্যসূত্র
---------

1. ↑  "শপথ নিলেন নবনির্বাচিত সংসদ সদস্যরা"। *www.prothomalo.com*। সংগ্রহের তারিখ ৩ জানুয়ারি ২০১৯।
2. ↑  "Md. Atiur Rahman Atik -মোঃ আতিউর রহমান আতিক History"। *Amarmp* (ইংরেজি ভাষায়)। সংগ্রহের তারিখ ২৩ ডিসেম্বর ২০১৮।
3. ↑  "৫ম বারের মতো মনোনয়ন পেলেন আতিউর রহমান আতিক"। *banglatribune*। ৮ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০২২।
4. ↑  "ACC interrogates whip Atik"। *Dhaka Tribune*। ১৭ এপ্রিল ২০১৮। সংগ্রহের তারিখ ২৩ ডিসেম্বর ২০১৮।
5. ↑  "Sherpur-1 MP removed from constituency by EC"। *Ittefaq*। ৬ মে ২০১৬। ২৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।
6. ↑  "হুইপ আতিউরের নামে-বেনামে সম্পদের পাহাড়"। *www.jugantor.com* (ইংরেজি ভাষায়)। সংগ্রহের তারিখ ২০২৩-০৭-২৩।
**অ্যাজো যুগলায়ন** বা **অ্যাজো কাপলিং** (ইংরেজি: Azo coupling) হল একটি ডায়াজোনিয়াম যৌগ এবং একটি অ্যারোমেটিক যৌগের মধ্যকার জৈব বিক্রিয়া। এই ইলেক্ট্রোফিলিক অ্যারোমেটিক প্রতিস্থাপন বিক্রিয়ায় অ্যারাইল ডায়াজোনিয়াম ক্যাটায়ন ইলেক্ট্রোফাইল হিসেবে অ্যারিনের সাথে যুক্ত হয়। অধিকাংশ ক্ষেত্রেই ডায়াজোনিয়াম যৌগটি অ্যারোমেটিক হয়।

ডায়াজোকরণ
----------

অ্যানিলিনের সাথে নাইট্রাস এসিডের বিক্রিয়ায় **ডায়াজোনিয়াম লবণ** উৎপন্ন হয়। একে ডায়াজোকরণ বলা হয়। ডায়াজোনিয়াম লবণ একটি গুরুত্বপূর্ণ সাংশ্লেষিক মধ্যবর্তী যৌগ যা যুগলায়ন বিক্রিয়ার মাধ্যমে অ্যাজো ডাই এবং প্রতিস্থাপন বিক্রিয়া গঠনের ক্ষেত্রে অ্যারোমেটিক বলয়ে কার্যকরী মূলক হিসেবে উপস্থিত থাকে।

বিক্রিয়ার ব্যবহার
------------------

এই বিক্রিয়ার উৎপাদ বিক্রিয়কসমূহের চেয়ে অধিকতর তরঙ্গদৈর্ঘ্যের আলো শোষণ করে, বিশেষ করে দৃশ্যমান বর্ণালির আলো। কারণ এদের কাঠামোতে উপস্থিত থাকে কনজুগেশন। ফলশ্রুতিতে অ্যারোমেটিক অ্যাজো যৌগসমূহ অধিকতর উজ্জ্বল হয় এবং নানাবিধ বিক্রিয়ায় ডাই বা রঞ্জক হিসেবে ব্যবহৃত হয়। গুরুত্বপূর্ণ অ্যাজো ডাইসমূহে মিথাইল রেড এবং লোহিত রঞ্জক ১৭০ উপস্থিত থাকে।

প্রোন্টোসিল এবং অন্যান্য সালফা ড্রাগ তৈরিতেও অ্যাজো যুগলায়ন ব্যবহৃত হয়।

অ্যাজো যুগলায়নের উদাহরণ
------------------------

অনেকভাবে এ বিক্রিয়া ঘটানো যায়। ফেনল, বেনজিন ডায়াজোনিয়াম ক্লোরাইডের সাথে বিক্রিয়ায় হলুদ-কমলা বর্ণের অ্যাজো যৌগ তৈরি করে। এই বিক্রিয়াটি হিম শীতল ক্ষারের উপস্থিতিতে অনুষ্ঠিত হয়।


|  |
| --- |
| অ্যাজো যুগলায়ন বিক্রিয়ার কৌশলের অ্যানিমেশন। |
| বিক্রিয়ার কৌশলের অ্যানিমেশন |

এর সাথে সম্পর্কিত ডাই হল অ্যানিলিন ইয়েলো যা অ্যানিলিন এবং ডায়াজোনিয়াম লবণের বিক্রিয়ার মাধ্যমে উৎপন্ন হয়।

ন্যাপথলসমূহ হল জনপ্রিয় গ্রহীতা। অ্যানিলিন এবং ১-ন্যাপথলের বিক্রিয়ায় উৎপন্ন "অরগানোল ব্রাউন" এর একটি উদাহরণ:

অরগানোল ব্রাউন সংশ্লেষণ
একইভাবে β-ন্যাপথল ফিনাইলডায়াজোনিয়াম ইলেক্ট্রোফাইলের সাথে যুগলায়িত হয়ে তীব্র কমলা-লাল ডাই গঠন করে।

তথ্যসূত্র
---------

1. ↑  টেমপ্লেট:March6th
2. 1 2 3  Klaus Hunger, Peter Mischke, Wolfgang Rieper, Roderich Raue, Klaus Kunde, Aloys Engel "Azo Dyes" in Ullmann’s Encyclopedia of Industrial Chemistry, 2005, Wiley-VCH, Weinheim.ডিওআই:10.1002/14356007.a03\_245.
3. ↑  J. L. Hartwell and Louis F. Fieser। "Coupling of o-tolidine and Chicago acid"। *অর্গানিক সিন্থেসিস*। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ; *Collective Volume*, **2**, পৃষ্ঠা 145 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  H. T. Clarke and W. R. Kirner। "Methyl red"। *অর্গানিক সিন্থেসিস*। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ; *Collective Volume*, **1**, পৃষ্ঠা 374 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আতিকুল হক চৌধুরী** (জন্ম: ১৫ ডিসেম্বর, ১৯৩১ - মৃত্যু: ১৭ জুন, ২০১৩) বাংলাদেশের প্রখ্যাত নাট্যকার, পরিচালক, শিক্ষক ও সাংস্কৃতিক ব্যক্তিত্ব। কাজের স্বীকৃতি স্বরূপ তিনি বাংলা একাডেমী পুরস্কার, জাতীয় চলচ্চিত্র পুরস্কার, বিটিভির সেরা প্রযোজকসহ অসংখ্য পুরস্কার পেয়েছেন।

জন্ম ও শিক্ষাজীবন
-----------------

আতিকুল হক চৌধুরীর পৈতৃক বাড়ি বরিশাল জেলার উলানীয় জমিদার বাড়িতে। তিনি জন্মগ্রহণ করেন ভোলায় তার নানা বাড়িতে।  আতিকুল হক চৌধুরীর স্ত্রীর নাম জোহরা বেগম। তাদের এক ছেলে ও এক মেয়ে।

কর্মজীবন
--------

১৯৬০ সালে রেডিও পাকিস্তানে যোগ দেওয়ার মাধ্যমে তিনি কর্মজীবন শুরু করেন। তিনি ১৯৬৬ সালে বাংলাদেশ টেলিভিশনে যোগ দেন । বাংলাদেশ টেলিভিশনে সর্বশেষ তিনি উপমহাপরিচালক ছিলেন। এরপর তিনি বেসরকারি একুশে টেলিভিশনের উপদেষ্টা হিসেবে কাজ করেন। এছাড়া জাহাঙ্গীরনগর বিশ্ববিদ্যালয়ের নাট্যকলা বিভাগেও তিনি ১১ বছর শিক্ষকতা করেছেন।

উল্লেখযোগ্য কাজ
---------------

### রচিত নাটক

* দুরবিন দিয়ে দেখুন
* নীলনকশার সন্ধানে
* সুখের উপমা
* বাবার কলম কোথায়
* জলাশয় কত দূর
* বাবার কলম কোথায়
* বৃষ্টিবালিকা

পুরস্কার ও সম্মাননা
-------------------

* বাংলা একাডেমী পুরস্কার
* জাতীয় চলচ্চিত্র পুরস্কার
* বিটিভির সেরা পরিচালক
* জাতীয় টেলিভিশন পুরস্কার, ১৯৭৬

তথ্যসূত্র
---------

1. ↑  "দৈনিক প্রথম আলো, "আতিকুল হক চৌধুরী আর নেই"| তারিখ: ১৭-০৬-২০১৩"। ২০২০-০৭-০৭ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
2. ↑  "বিডিনিউজ ২৪ ডট কম"। ২০ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৩।
3. ↑  "বাংলানিউজ ২৪ ডট কম"। ২০ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৩।
4. ↑  দৈনিক কালের কন্ঠ[*স্থায়ীভাবে অকার্যকর সংযোগ*]

বহি:সংযোগ
---------